Nariadenie Komisie (ES) č. 2066/2002
z 21. novembra 2002,
ktorým sa dopĺňa príloha k nariadeniu (ES) č. 2400/96 o zápise určitých názvov do Registra chránených označení pôvodu a chránených zemepisných označení ustanoveného v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín (Carne de Bovino Cruzado dos Lameiros do Barroso, Pruneaux d’Agen - Pruneaux d’Agen mi-cuits, Carciofo romanesco del Lazio, Aktinidio Pierias, Milo Kastorias, Welsh Beef)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu pre poľnohospodárske výrobky a potraviny [1], naposledy zmenené a doplnené nariadením Komisie (ES) č. 2796/2000 [2], a najmä na jeho článok 6 ods. 3 a 4,
keďže:
(1) V súlade s článkom 5 nariadenia (EHS) č. 2081/92 Portugalsko zaslalo Komisii žiadosť o registráciu názvu "Carne de Bovino Cruzado dos Lameiros do Barroso" ako zemepisného označenia, Francúzsko zaslalo Komisii žiadosť o registráciu názvu "Pruneaux d’Agen - Pruneaux d’Agen mi-cuits" ako zemepisného označenia, Taliansko zaslalo Komisii žiadosť o registráciu názvu "Carciofo Romanesco del Lazio" ako zemepisného označenia, Grécko zaslalo Komisii žiadosť o registráciu názvov "Aktinidio Pierias" a "Milo Kastorias" ako zemepisných označení a Spojené kráľovstvo zaslalo Komisii žiadosť o registráciu názvu "Welsh Beef" ako zemepisného označenia.
(2) V súlade s článkom 6 ods. 1 príslušného nariadenia žiadosti spĺňajú všetky požiadavky ustanovené v danom nariadení a najmä obsahujú všetky informácie požadované v súlade s článkom 4 daného nariadenia.
(3) Komisia po uverejnení názvov uvedených v prílohe k tomuto nariadeniu v Úradnom vestníku Európskych spoločenstiev [3] neobdržala vzhľadom na dané názvy žiadne námietky v zmysle článku 7 nariadenia (EHS) č. 2081/92.
(4) Skupina žiadateľov, predtým známa pod názvom "Welsh Beef Promotions", odvtedy zmenila svoje meno na "Welsh Lamb and Beef Promotions Ltd".
(5) Názvy sa preto zapíšu do Registra chránených označení pôvodu a chránených zemepisných označení, a teda sú na území spoločenstva chránené ako chránené označenia pôvodu alebo chránené zemepisné označenia.
(6) Príloha k tomuto nariadeniu dopĺňa prílohu k nariadeniu Komisie (ES) č. 2400/96 [4], naposledy zmenenému a doplnenému nariadením (ES) č. 1495/2002 [5],
PRIJALA TOTO NARIADENIE:
Článok 1
Názvy v prílohe k tomuto nariadeniu sa týmto pridávajú do prílohy k nariadeniu (ES) č. 2400/96 a registrujú sa ako chránené zemepisné označenia (CHZO) v Registri chránených označení pôvodu a chránených zemepisných označení ustanovenom v článku 6 ods. 3 nariadenia (EHS) č. 2081/92.
Článok 2
Toto nariadenie nadobúda účinnosť dvadsiaty deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 21. novembra 2002